หญิงเจ้าของตึกแถว 261 และลูกชายคนที่สอง
ตั้งใจสร้างปัญหาพร้อมท้าทายกฎหมายและเจตนากลั่นแกล้ง ปิดทางน้ำไหลตามธรรมชาติ โดยเฉพาะตอนฝนตกหนัก (ตามที่ร้องเรียนเมื่อวันที่ 21 พ.ค. และวันก่อน) 
วันนี้ช่วงบ่ายสามโมง หญิงและลูกชายคนเล็กดังกล่าว ได้ร่วมมือกันนำโอ่งใบใหญ่มาใส่ดินเต็มโอ่งและปักต้นไม้ มาวางบนก้อนหินและพื้นซีเมนต์หน้าบ้าน (แทนกระถางใบเล็กที่สามารถยกออกเพื่อเปิดทางน้ำไหลได้) โดยเจตนาสร้างความเดือดร้อนด้วยการปิดกั้นทางน้ำไหลตามธรรมชาติ และสร้างอุปสรรคมิให้มีการยก/ย้ายโอ่งใบใหญ่ได้ อันเป็นการส่อแสดงถึงนิสัยถาวรอันต้องการสร้างความเดือดร้อนอย่างต่อเนื่อง
หญิงเจ้าของตึกได้แจ้งแก่สายตรวจว่า ทางเขตธนบุรีได้มาดูสิ่งที่เธอทำแล้ว แต่ไม่ว่าอะไร เธอจึงมั่นใจที่จะทำให้มากขึ้นได้โดยไม่เกรงกลัวต่อผลแห่งกรรมและผลของกฎหมาย
การกระทำดังกล่าวจะเข้าความผิดตามกฎหมายใด ดิฉันไม่ทราบ แต่เมื่อสายตรวจสองนายมาสถานที่เกิดเหตุตึกแถว 261 สายตรวจ 1 ได้รับฟังความเดือดร้อนและบอกให้ดิฉันไปแจ้งความที่สน. โดยมิได้ว่ากล่าวตักเตือนหญิงคนดังกล่าวแต่อย่างใด
ส่วนสายตรวจ 2 (คนขับขี่มอร์เตอร์ไซด์) ได้เข้าไปพูดคุยแนะนำอะไรไม่ทราบกับหญิงคนดังกล่าว จากนั้นออกมายืนด้วยท่าทาง/สายตาและคำพูดเสียงดังว่า
"ป้าสองคนก็แก่กว่าผม 2-3 เท่า แต่ยังมาทะเลาะกันด้วยเรื่องไร้สาระ" แล้วก็ขี่รถออกไป
จากคำพูดและการกระทำดังกล่าวของสายตรวจ 2 ถือว่าเป็นการพูดจาด่าว่าประชาชนอย่างถืออำนาจว่าเป็นตำรวจจะด่าใครก็ได้ ไม่ผิดกฎหมายหรืออย่างไร จึงขอฝากผู้บังคับบัญชาให้ทำการตรวจสอบพฤติกรรมดังกล่าวของสายตรวจ 2 ซึ่งอาจมีความเครียดจากการปฏิบัติหน้าที่ จึงควบคุมอารมณ์ พฤติกรรมและคำพูดไม่ได้
โดยสรุปการมาตรวจที่เกิดเหตุ มิได้แก่ปัญหา/บำบัดทุกข์ บำรุงสุขให้แก่ประชาชนแต่อย่างใด แต่กลับสร้างความขัดเคืองใจให้แก่ประชาชนมากขึ้น
ขอตำรวจได้โปรดเป็นที่พึ่งของประชาชน อย่าเป็นที่เพียงผู้มีอำนาจและข่มเหงประชาชนเลยค่ะ
ด้วยความขอบคุณจากใจค่ะ